《五星泉》
宋代·曾季貍

五星耀寒芒，直射入九渊。
化为石泉眠，位置相联绵。
相映璧月夜，上下争珠连。
星光本游空，著地今何然。
得非泉石癖，如我老不悛。

作者简介：抚州临川人，字裘父，号艇斋。曾宰曾孙。师事吕本中、韩驹，又与朱熹、张栻游。举进士不第，终身隐居，人争荐之，皆不起。有《艇斋杂著》、《论语训解》、《艇斋诗话》。